ULEB

right

ULEB (pranc. Union des Ligues Européennes de Basket) – Europos Krepšinio Lygų Sąjunga, įkurta 1991 metais Lega Basket (Italija), ACB (Ispanija) ir LNB (Prancūzija) krepšinio lygų.

Organizijos įkūrimo tikslas buvo padėti vystytis Europos krepšiniui bei bendradarbiavimui tarp Europos krepšinio lygų skatinti.

1996 m. prie organizacijos prisijungė HEBA (Graikijos krepšinio klubų asociacija) bei LCB (Portugalijos krepšinio lyga). Dar po trejų metų organizacijos gretas papildė Belgijos, Jungtinės Karalystės bei Šveicarijos lygos.

Prasidėjus Europos krepšinio suirutei ir nesutarimams su FIBA, prie ULEB per penkerius metus prisijungė dar keletas krepšinio klubų organizacijų, tarp jų ir Lietuvos krepšinio lyga bei Adrijos lyga.

 Eurolygos organizavimo perėmimas 

ULEB labiausiai išgarsėjo 2000 metais, kuomet nutarė atsiskirti nuo FIBA bei pradėti organizuoti Eurolygos turnyrą, kuris buvo FIBA kontrolėje nuo 1958 m. Ironiška, tačiau FIBA nebuvo užregistravusi Eurolygos pavadinimo kaip firminio ženklo, todėl neturėjo jokių teisinių galimybių tam sutrukdyti, tad sukūrė naują alternatyvų turnyrą Suprolygos pavadinimu. Tokiu būdu stipriausi Europos klubai pasidalino į du turnyrus. Tokie garsūs klubai kaip Atėnų „Panathinaikos“, Tel Avivo „Maccabi“, Maskvos CSKA, Stambulo „Efes Pilsen“, Belgrado „Partizan“ ir kiti pasiliko FIBA organizuojame turnyre, o Bolinijos „Virtus“, Madrido „Real“, Vitorijos „TAU Ceramica“, Atėnų AEK, Zagrebo „Cibona“ ir Kauno „Žalgiris“ pasirinko ULEB pusę.

Po sezono abi organizacijos suprato, kad tai nėra nei vienai pusei į naudą ir susėdo prie derybų stalo. Nors tam tikri nesutarimai ir neaiškumai tęsėsi dar kelerius metus, maždaug nuo 2004 m. abi pusės stabilizavo Europos krepšinio turnyrų sistemą. Stipriausi Europos klubai rungtyniauja ULEB organizuojame Eurolygos turnyre bei ULEB Europos taurėje, o žemesnes vietas nacionaliniuose čempionatuose užėmę klubai rungiasi Europos Iššūkio taurės turnyre. Eurolyga bei ULEB taurė nuo 2005 m. pilnai priėmė tarptautines oficialias FIBA krepšinio taisykles. 2007 m. ULEB generalinė asamblėja vienašališkai praplėtė ULEB taurės dalyvių skaičių iki 54 ekipų, nors su FIBA egzistavęs susitarimas to daryti neleido. Netrukus po to FIBA Europe paskelbė „karą“ ULEB organizacijai, tačiau prisėdus prie derybų stalo FIBA nusprendė neprieštarauti išsiplėtusiam ULEB taurės turnyrui.FIBA užkasė karo kirvį 

Ši krepšinio suirutė tiesiogiai visiškai nepalietė FIBA organizuojamų nacionalinių rinktinių čempionatų bei moterų klubinių komandų turnyrų. Tiesa, FIBA Europe dėl tam tikrų priežaščių nusprendė atsisakyti trečio pagal stiprumą Europos moterų klubinio krepšinio turnyro – Ronchetti taurės.

 Dabartinės narės 

 20px|Vokietija Vokietija BBL
 20px|Austrija Austrija
 20px|Adrijos lyga Adrijos lyga
 20px|Belgija Belgija, BLB lyga
 20px|Jungtinė Karalystė Jungtinė Karalystė BBL
 20px|Ispanija Ispanija, ACB lyga
 20px|Prancūzija Prancūzija, LNB lyga
 20px|Graikija Graikija, ESAKE lyga  20px|Italija Italija, Lega Basket lyga
 20px|Izraelis Izraelis
 20px|Lietuva Lietuva, LKL lyga
 20px|Nyderlandai Nyderlandai FEB lyga
 20px|Portugalija Portugalija
 20px|Čekija Čekija
 20px|Šveicarija Šveicarija
 20px|Lenkija Lenkija DBL lyga

 Organizuojami turnyrai 

 Eurolyga
 ULEB taurė

 Šaltiniai 

 Nuorodos 

 Oficiali ULEB svetainė 
 Oficiali ULEB Eurolygos svetainė
 Oficiali ULEB taurės svetainė